b'\n_START_ARTICLE_\nZoran Savi\xc4\x87\n_START_SECTION_\nSeurajoukkueet\n_START_PARAGRAPH_\nEnnen p\xc3\xa4\xc3\xa4sarjauraansa Savi\xc4\x87 pelasi alempia sarjoja Borak Caplijnan ja Cenik Celikan joukkueissa. Vuonna 1989 h\xc3\xa4n siirtyi p\xc3\xa4\xc3\xa4sarjassa pelanneeseen KK Splitiin. Seura pelasi menestyksekk\xc3\xa4\xc3\xa4sti ja se voitti kaksi Jugoslavian mestaruutta, kaksi Euroliigan-mestaruutta sek\xc3\xa4 kaksi cup-mestaruutta. Kausiksi 1991\xe2\x80\x931993 Savi\xc4\x87 siirtyi FC Barcelonaan, josta h\xc3\xa4n jatkoi kahdeksi vuodeksi PAOK Thessalonikiin. Seuran paidassa h\xc3\xa4n voitti Kora\xc4\x87 Cupin. Kaudeksi 1995\xe2\x80\x931996 Savi\xc4\x87 siirtyi Real Madridiin._NEWLINE_Vuonna 1996 h\xc3\xa4net hankittiin Virtus Bolognaan, jossa h\xc3\xa4n pelasi kaksi kautta. J\xc3\xa4lkimm\xc3\xa4isell\xc3\xa4 Bolognan-kaudellaan Savi\xc4\x87 voitti kolmannen Euroliiga-mestaruutensa sek\xc3\xa4 Italian-mestaruuden. Kauden 1998\xe2\x80\x931999 h\xc3\xa4n vietti turkkilaisessa Efes Pilseniss\xc3\xa4, mutta seuraavana kautena h\xc3\xa4n ei pelannut miss\xc3\xa4\xc3\xa4n seurassa. Kaudeksi 2000\xe2\x80\x932001 Savi\xc4\x87 palasi FC Barcelonaan, josta h\xc3\xa4n siirtyi vuonna 2001 Fortitudo Bolognaan. H\xc3\xa4n siirtyi Bolognaan lokakuussa 2001 ja paikkasi Dan McClintockia. Vuonna 2002 h\xc3\xa4n lopetti ammattilaisuransa.\n_START_SECTION_\nMaajoukkue\n_START_PARAGRAPH_\nSavi\xc4\x87 edusti maajoukkuetasolla Jugoslaviaa. H\xc3\xa4n pelasi ensimm\xc3\xa4iset arvokisansa vuonna 1990, jolloin maa voitti maailmanmestaruuden. EM-kilpailuista Savi\xc4\x87 voitti kultaa vuosina 1991, 1995 ja 1997. Lis\xc3\xa4ksi h\xc3\xa4n osallistui urallaan kerran olympialaisiin, joista h\xc3\xa4n voitti hopeaa vuonna 1996.'